cyanic-selkie/wikianc huggingface dataset:
Միրիամ Սթոքլի
Երաժշտական կարիերան
2006 թվականի դեկտեմբերին Սթոքլին որպես վոկալիստ Մայք Օլդֆիլդի հետ համատեղ մասնակցում է Գերմանիայում անցկացվող  Night of the Proms-ի 18 համերգների ։
2006 թվականին Սթոքլին միացավ երաժիշտներ Ռիչարդ Հաննեվեյին և Ջեյ Օլիվերին նրանց Aomusic էթնո- խմբին, որը հայտնի է ուղղակի որպես ԱՕ։ 2009 թվականի փետրվարին խումբը թողարկում է Twirl ալբոմը, որը հիթ-շքերթում զբաղեցնում է հինգերորդ տեղը ։ Ալբոմում տեղ է գտնում «On Jai Ya» երգը, որը գրվել էր Պեկինի Օլիմպիական խաղերի կազմկոմիտեի պատվերով, որպես 2008 թվականի Պեկինի Օլիմպիական խաղերի պաշտոնական օրհներգի հավակնորդ։ Ի վերջո ընտրությունը կանգ է առնում մեկ այլ երգի վրա։ Այնուամենայնիվ հետագայում On Jai Ya երգը ընդգրկվում է Project Peace on Earth-ի 2011 թվականի նախագծում ։
2009 թվականի հունիսին խումբը թողարկեց Gaiya Lo Mane երգը, որը դարձավ Give Kids the World բարեգործական հիիմնադրանի օրհներգը ։
2011 թվականի փետրվարին լույս ընծայվեց Aomusic ...and Love Rages on! ալբոմը, որի համար Սթոքլին տարբեր երկրների մանկական երգչախմբերի հետ մեկտեղ ձայնագրեց վոկալ դերերգեր ։ Ալբոմը հիթ-շքերթում գրավեց երկրորդ տեղը և ստացավ Zone Music Reporter կայքի մրցանակը, տարվա լավագույն էթնո ալբոմ անվանակարգում ։ Ալբոմի թողարկումից հետո խումբը մասնակցեց 2010 թվականի երկրաշարժից տուժած հայիթցի երեխաների համար կայուն բնակարաններ կառուցելու նպատակով GlobalGiving-ի կողմից կազմակերպված բարեգործական ձեռնարկինref> : 2011 թվականի մարտի 28-ին Սթոքլին ելույթ ունեցավ Education Without Borders կազմակերպության կողմից Դուբայում կազմակերպված միջազգային համաժողովի շրջանակներում։
2013 թվականի մարտին Aomusic-ը թողարկեց Hokulea ալբոմը, որը Zone Music Reporter հիթ- շքերթում մեկնարկեց երրորդ տեղով և շուրջ հինգ ամիս պահպանեց իր դիրքերը ։ Aomusic ալբոմի թողարկումից հետո կազմակերպվեց AO Foundation International բարեգործական հիմնադրամը, որն աջակցում է կարիքավոր երեխաներին օգնող միջազգային կազմակերպություններին ։
Անձնական կյանք
Սթոքլին ամուսնացած է բրիտանացի երաժիշտ, պրոդյուսեր և ձայնագրող ինժեներ Ռոդ Հյուիսոնի հետ և բնակվում են Ֆլորիդայի Օռլանդո քաղաքում։ Զույգն ունի երկու երեխա, Կառլի Հյուստոնը և Բենդոն Հյուսթոնը ։
Արտաքին հղումներ
Կատեգորիա:Բրիտանացի երգիչներ Կատեգորիա:Անգլիացի կոմպոզիտորներ Կատեգորիա:Հարավաֆրիկացի կոմպոզիտորներ Կատեգորիա:Հարավաֆրիկացի երաժիշտներ Կատեգորիա:Ազգային երաժշտություն
Տոպկայա (Խոպյորի վտակ)
Տոպկայա (Топкая), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Խոպյոռ գետի աջ ափին՝ 277 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պեդրո Ագրամունտ
Պեդրո Ագրամունտ, իսպանացի և եվրոպական քաղաքական գործիչ, Եվրոպայի Խորհրդի Խորհրդարանական Վեհաժողովի նախկին նախագահ ։ Ագրամունտը Վալենսիայից է և Իսպանիայի Սենատի անդամ է 2008 թվականից։ Ագրամունտը Իսպանիայի ժողովրդական կուսակցության անդամ է։ Նա նաև եղել է Եվրոպական ժողովրդական կուսակցության նախագահը ։
Ագրամունտը Եվրոինտեգրացման կողմնակիցն է և սատարում է Ուկրաինային ։
Կրթություն և անձնական կյանք
Համաձայն նրա պաշտոնական կենսագրության Ագրամունտն ավարտել է Վալենսիայի համալսարանը։ Նրա կենսագրությունում նաև ասվում է, որ նա նաև ավարտել է Instituto de Estudios Superiores de la Empresa (IESE)-ը Բարսելոնում` ուսանելով Կառավարում (1980) ։
Ագրամունտն ամուսնացել է 1979 թվականին և ունի երկու երեխա։
Բանավեճ
Չնայած ոչ իսպանական լրատվամիջոցներում Ագրամունտը ցածր նշանակալիություն ունի, սակայն նա ուշադրության կենտրոնում է, քանի որ եղել է Եվրոպայի Խորհրդի Խորհրդարանական Վեհաժողովի հաշվետուն Ադրբեջանի քաղաքական բանտարկյալների հարցով ։ Մարդու իրավունքների պաշտպանները քննադատում էին Ագրամունտին` Ադրբեջանի կառավարության հետ նրա կապվածության համար։ Ագրամունտն աչք է փակել Ադրբեջանում մարդու իրավունքների ոտնահարման դեպքերին ։ Լեյլա Յունուսը, ով մարդու իրավունքների պաշտպանության ակտիվիստներից էր, 2014 թվականի հունիսին նույնպես քննադատեց Ագրամունտին և այդ ժամանակվանից ձերբակալվեց, քանի որ Human Rights Watch կազմակերպությանն անվանել է «ֆիկտիվ» կառույց ։
Ծանոթագրություններ
Կատեգորիա:Իսպանիայի քաղաքական գործիչներ Կատեգորիա:Վալենսիայի համալսարանի շրջանավարտներ Կատեգորիա:Իսպանացի գործարարներ
Բալտասիի շրջան
Բալտասիի շրջան (Балтасинский район, Балтач районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1932 թվականին։ Վարչական կենտրոնը՝ Բալտասի ։
Աշխարհագրություն
Շրջանի տարածքի մակերեսը կազմում է 1094,5 կմ²։
Բնակչություն
2010 թվականի մարդահամարի արդյունքներով շրջանում բնակվում էր 33634 մարդ։ Բնակչության խտությունը կազմում էր 30,73 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Ֆիլմ, ֆիլմ, ֆիլմ
«Ֆիլմ, ֆիլմ, ֆիլմ», 1968 թվականին ռեժիսոր Ֆեոդոր Խիտրուկի ստեղծած նկարված մուլտֆիլմ, ծաղրանմանակում այն թեմայով, թե «ինչպես են ստեղծվում ֆիլմերը», որ սրամտորեն բացահայտում է կինոարտադրության ներքին «խոհանոցը» ։
Սյուժե
Մուլտֆիլմի սկզբում սցենարիստը փորձում է գրել սցենար, սակայն դա նրան չի հաջողվում։ Հուսահատության պահին նա փորձում է ինքնասպան լինել, բայց այդ պահին նրա վրա բառացիորեն իջնում է ոգեշնչման մուսան։ Այդ ժամանակ աշխատասենյակ է մտնում ռեժիսորը, որը, կարդալով սցենարը, գովաբանում է նրան ու ստանձնում դրանով ֆիլմ նկարահանելու գործը։
Երկու ընկերներն սկսում են վազել տարբեր ատյաններ՝ ֆիլմը նկարահանելու թույլտվություն ստանալու համար։ Ռեժիսորի անասելի ջանքերի գնով, երբեմն կրճատելով սցենարը, երբեմն, ընդհակառակը, վերադարձնելով հանված տեքստը, ղեկավարությունը հաստատում է սցենարը։ Կինոստուդիայում հավաքվում է նկարահանող անձնակազմը, որ կազմված է նկարչից, օպերատորից, կոմպոզիտորից, հնչյունային օպերատորից, ռեժիսորի օգնականից, դերասաններից, բանվորներից և այլն։
Սկսվում է նկարահանման գործընթացը։ Մուլտֆիլմի հերոսներին խանգարում են տարբեր անախորժություններ. մեկ անհրաժեշտ ռեկվիզիտի բացակայությունը, մեկ վատ եղանակը, մյուս դեպքում՝ դերասանի կողմից դերը չհասկանալը կամ բյուջեի գերազանցումը։ Ի հավելումն դրան՝ արդեն նկարահանված եզրափակիչ հատվածը ղեկավարությունը խոտանում է՝ համարելով այն «Չափազանց մռայլ»։ Ֆիլմի վերջին հատվածն արագ վերանկարահանվում է։ Ապա ֆիլմը մոնտաժվում է։ Պրեմիերայի ժամանակ, երբ ֆիլմը մեծ հաջողություն է ունենում, նկարահանող անձնակազմը պրեմիերային ներկա հանդիսատեսի ծափահարությունների ներքո լալիս է երջանկությունից։
Ֆիլմի վրա աշխատել են
Մուլտֆիլմի երգը կատարելու համար հրավիրվել է երկու խումբ՝ «Сокол» խմբի գործիքային կատարման հետ օգտագործվող վոկալը կատարել են «Орфей» վոկալ-գործիքային անսամբլից Վ. Վիտեբսկին, Լ. Բերգերն ու Վյաչեսլավ Դոբրինինը։ Ենթագրերում նշված է միայն «Сокол» վոկալ-գործիքային անսամբլը ։
Քաղվածքներ
Հատված Ֆեոդոր Խիտրուկի հետ հարցազրույցից.
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1968 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Կարճամետրաժ մուլտֆիլմեր Կատեգորիա:Ֆեոդոր Խիտրուկի մուլտֆիլմեր
Եվգենյա Լանգ
Եվգենյա Ալեքսանդրովնա Լանգ (Լանգ-Արոնսբերգ, Евге́ния Алекса́ндровна Ланг, Ланг-Аронсберг, ), շոտլանդական ծագմամբ ռուս և խորհրդային նկարչուհի, որը հիմնավորվել է Ռուսական կայսրությունում Պետրոս I-ի օրոք։ ԽՍՀՄ նկարիչների միության անդամ (1962) ։
Կենսագրություն
Ծնվել է մոսկվացի հայտնի գրավաճառ Ալեքսանդր Իվանովիչ Լանգի ընտանիքում։ Վալերի Բրյուսովի հեռավոր զարմուհին է, վաղ տարիքից հակում է ունեցել դեպի արվեստը։
Նկարել սովորել է նկարիչ Վասիլի Նիկիտիչ Մեշկովի մոտ։ Ավարտել է վարժարանը և Կանանց բարձրագույն դասընթացների պատմական ֆակուլտետը։ 1911-1918 թվականներին մտերիմ է եղել Դեյվիդ Բուրլյուկի և Վլադիմիր Մայակովսկու հետ։ Նրանց հետ զբաղվել է գեղանկարչությամբ և ոգեշնչել է նրանց սովորելու Մոսկվայի նկարչության, քանդակագործության և ճարտարապետության ուսումնարանում։
1919 թվականից ապրել է Գերմանիայում, իսկ 1922-1924 թվականներին սովորել է Դրեզդենի նկարչության ակադեմիայում։ Աշխատել է Իտալիայում և Ֆրանսիայում։ Ցուցադրվել է փարիզյան սալոններում և մասնակցել է խմբակային ցուցահանդեսների։ Ստեղծել է բնանկարներ, նատյուրմորտներ, դիմանկարներ։ Ստեղծել է Վլադիմիր Մայակովսկու դիմանկարը, որի հետ հանդիպել է նրա՝ Փարիզ գալստյան ժամանակ։
1962 թվականին վերադարձել է ԽՍՀՄ, Մոսկվա, ընդունվել է ԽՍՀՄ նկարիչների միության շարքերը։ 1963 թվականին Եվգենյա Լանգն ստեղծել է Վլադիմիր Մայակովսկու և նրա քրոջ՝ Լյուդմիլա Մայակովսկայայի դիմանկարները ։
Եվգենյա Լանգը հանդիսանում է Մոսկվայում և արտասահմանում անցկացրած տարիների մասին հուշերի հեղինակ, որոնք կապված են Վլադիմիր Մայակովսկու վերաբերյալ հուշերի հետ և որոնց մեծ մասը գտնվում են Վ. Մայակովսկու թանգարանի, Գրականության ու արվեստի ռուսական պետական արխիվի, Գրականության պետական թանգարանի հավաքածուներում ։
Արտաքին հղումներ
Կատեգորիա:Խորհրդային նկարչուհիներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային հուշագիրներ Կատեգորիա:Ռուս նկարչուհիներ
Բազարնայա Սոլյանկա
Բազարնայա Սոլյանկա (Базарная Солянка), գետ Ռուսաստանում, հոսում Նիկոլայեվի մարզում։ Գետի երկարությունը 15 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Օր (Արդենների գավառ)
Օր (Aure), համայնք Ֆրանսիայի Շամպայն-Արդեն մարզի Արդեններ գավառում :
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 27 աշխատունակ (15-64 տարեկան) բնակիչ, որոնցից ակտիվ էին 21-ը, իսկ ոչ ակտիվները` 6: Ակտիվության ցուցանիշը կազմում է 77,8 %: 21 աշխատունակ մարդկանցից աշխատել է 18 անձ (12 տղամարդ և 6 կին): Գործազուրկ են եղել 3 անձ (0 տղամարդ և 3 կին): 6 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 3-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
DJ M.E.G.
Կենսագրություն
Էդուարդ Մագաևը ծնվել է 1982 թվականին Վլադիկավկազում։ Իր կեղծանունը ստացել է դեռ փոքր տարիքում. դա նրա ազգանվան, անվան և հայրանունի առաջին տառերն են ։ M.E.G.-ը երկար ճանապարհ է անցել բի-բոյից մինչև համաշխարհային ճանաչում ունեցող դիջեյ։ 1966 թվականում զբաղվել է hype ոճի պարերով և եղել Հյուսիսային Օսեթիայի «Ice Beat» խմբի հիմնական կազմում։ Խումբը այդ ժամանակ Ռուսաստանի հարավում մեծ ճանաչում ուներ։ Պարը շուտով աշխատանք դարձավ նրա համար։ Արդեն 1998 թվականում նա պար էր դասավանդում։
2000 թվականում «Ice Beat» խումբն արժանացել է մրցանակի որպես «Տարվա լավագույն պարային նախագիծ» և սկսել է համերգներով հանդես գալ Ռուսաստանի հարավում։ Ավելի ուշ M.E.G.-ը հավաքում է «Ice Beat»-ի ավելի երիտասարդական կազմ և բացում է իր պարի դպրոցը։ 2002 թվականում «Ice Beat» խումբը Ռուսաստանի հարավում կազմակերպում է «South Side Battle» անունով բրեյք դանսի մրցույթ։ 2003 թվականին Սոչիյում խումբը մասնակցում է «Boty Russia 2003» բաթլին։ Այնտեղ M.E.G. ծանոթանում է DJ Dlee-ի հետ ։
Շուտով M.E.G.-ը մեկնում է Մոսկվա, որպեսզի MTV ալիքի եթերում մասնակցի «Պարահրապարակի աստղը» («Звезда танцпола») մրցույթին. նա հասնում է մինչև կիսաեզրափակիչ։ Շատ չհուսահատվելով՝ նա վերադառնում է Վլադիկավկազ։ Շուտով Էդուարդին հրավիրում են մասնակցելու «Պարահրապարակի աստղը 2» մրցույթի լսումներին։ Կրկին ամեն ինչ վերջանում է կիսաեզրափակչում։ Չնայած արդյունքին, M.E.G.-ը որոշում է մնալ Մոսկվայում։ Այստեղ նա իր ընկեր և աշակերտ Ալիկի հետ հավաքում է «Ice Baldwin»-ի նոր խումբ և դասավանդում է «Mainstream» պարի կենտրոնում ։
Այդ նույն ժամանակ M.E.G.-ը որոշում է Մոսկվայում իրեն փորձել դիջեյի դերում։ Միակ պրոֆեսիոնալ դիջեյը, ում նա ճանաչում էր Մոսկվայում, DJ Dlee-ն էր, ում հետ M.E.G.-ը ծանոթացել էր «Boty Russia 2003»-ում։ Էդիկը նրանից օգնություն խնդրեց, և վերջինս նրան չմերժեց։ Այդպես M.E.G.-ը կրկին հանդիպում է Dlee-ի հետ, ով նրան «B-Club» ակումբ է տանում։ «B-Club»-ում Էդուարդը ծանոթանում է Տիմատիի և «VIP77» խմբի հետ։ Շուտով «B-Club»-ում M.E.G.-ը սկսում է նվագել իր առաջին սեթերը և «Ice Beat» խմբի հետ մասնակցում է Տիմատիի «Когда ты рядом» երգի տեսահոլակի նկարահանմանը պարողի դերում ։
2006 թվականում բացվում է Տիմատիի նոր նախագիծը՝ «Black October DJ Bar»-ը, որտեղ M.E.G.-ը ռեզիդենտ է դառնում։ M.E.G.-ը նաև դիջեյի դերում հանդես է գալիս Տիմատիի համերգներում և դառնում է Տիմատիի «Black Star inc.» լեյբլի պաշտոնական դիջեյը։
2010 թվականում դորս է գալիս DJ M.E.G.-ի «Можешь только ты» դեբյուտային սինգլը, որը ձայնագրվել էր երկու լեզուներով. ռուսերեն և անգլերեն։ Երգի ձայնային մասը իրականացրել է երգչուհի Karina Koks-ը։ Սինգլի վերաբերյալ տեսահոլովակ է նկարահանվել, որի ռեժիսորի դերում հանդես է եկել Վլադիմիր Շկլյարևսկին ։
Այդ նույն թվականում իրականացել է երկրորդ սինգլի՝ «Party Animal»-ի պրեմիերան, որը ձայնագրվել է Տիմատիի հետ համատեղ ։ Այն գործնականապես չի ընկել ոչ մի ռուսական ռադիոկայանի ռատացիայի մեջ, սակայն, չնայած դրան, Համացանցում օնլայն լսումների քանակով լիդերներից մեկն էր։ Դեռ մինչև պրեմիերան այն արդեն հասցրել էր գրավել բոլոր եվրոպական բեմահարթակները։
2012 թվականի փետրվարի վերջին DJ M.E.G.-ը և «Morandi» խմբի մեներգիչը՝ Randi-մ պրոդյուսերություն են արել Shaka Muv ռումինացի երգչուոհու «Illegal» սինգլին։
2012 թվականի ապրիլին M.E.G.-ը իր կոլեգայի՝ DJ N.E.R.A.K.-ի հետ միասին թողարկել է «My Name Is Optimus Prime» անունով սինգլ և դրա վերաբերյալ ռեմիքսներ։ M.E.G. & N.E.R.A.K. տանդեմում ձայնագրում և թողարկում են ռեմիքսներ և սեփական թրեքներ։
2012 թվականի դեկտեմբերի 7-ինDJ M.E.G.-ը հայտնել է «Black Star inc.» լեյբլից իր հեռանալու մասին ։
2013 թվականի հունվարի 28-ին դուրս է գալիս DJ M.E.G. & N.E.R.A.K. «Rock The Beat» սինգլը «Black Hole Recordings» լեյբլի հետ միասին, որի հիմնողներից է հանդիսանում դիջեյ Tiësto-ն։ Թրեքը մտել է «Electro House EP 002»-ի EP-հավաքածուի մեջ։ Հետո «Burn The Fire» լեյբլի օգնությամբ թողարկվում է EP DJ M.E.G. և N.E.R.A.K. «Antares»-ը, որի մեջ են մտել երկու սինգլեր՝ «Antares» և «Crux»:
2013 թվականի փետրվարի 16-ին David Guetta ռադիո շոուի եթերում կայացավ DJ M.E.G. & N.E.R.A.K. նոր թրեքների՝ Duher և M-3ox «Girls» անվանումով ռեմիքսի պրեմիերան ։
2013 թվականի փետրվարի 26-ին կայացավ DJ M.E.G.-ի «Party Is Not Over» անվանումով հեղինակային շոուի պրեմիերան, որը նա վարել է N.E.R.A.K.-ի հետ միասին յուրաքանչյուր երեքշաբթի ժամը 21:00-ին Megapolis FM ռուսական ռադիոկայանում ։
2013 թվականի մայիսի 4-ին Elementary Muzik լեյբլը ներկայացնում է «Bang!» համատեղ սինգլը DJ M.E.G.-ի, N.E.R.A.K.-ի, Subtronikz-ի և SuddenBeatz-ի կողմից։ Այդ նույն թվականի մայիսին թողարկվում են ևս երկու սինգլ՝ «Flames»-ը, որը ձայնագրվել է Dyana Thorn-ի և վոկալիստ Viky Red-ի հետ միասին և «One Mission»-ը, որը ձայնագրվել էր N.E.R.A.K.-ի, Angelo Iossa-ի և Chadash Cort-ի հետ համագործակցության արդյունքում։ Վերջինը թողարկվել է «Q-Code Music» լեյբլի հետ միասին։ Հուլիսին «Luxury Trax» լեյբլի աջակցության ներքո N.E.R.A.K-ի հետ տանդեմում թողարկվում է «Escape - EP»-ը, որի մեջ ներառված էին երկու թրեքներ՝ «Escape»-ը և «Crackpot»-ը։
2014 թվականի դեկտեմբերին ТНТ ալիքի եթերում մասնակցել է «Танцы» շոուին խորեոգրաֆի և մասնակիցներից մեկի օգնականի դերում ։
2014 թվականին M.E.G.-ը N.E.R.A.K.-ի հետ թանդեմում կատարել է երաժշտական Օլիմպը գրավելու հաջորդ լուրջ քայլը, և նրանք դարձել են Ռուսաստանի առաջին պարային ռադիոկայանի՝ Radio Record-ի պաշտոնական արտիստները։ 2014 դեկտեմբերին M.E.G.-ը & N.E.R.A.K.-ը ելույթ են ունեցել մոսկովյան Stadium Live-ում աշխարհի համար 1 DJ-ի՝ Hardwell-ի հետ միասին, ով առաջին անգամ եկել էր Ռուսաստան մոլորակի լավագույն դիջեյի կարգավիճակում։
DJ N.E.R.A.K.-ի հետ թանդեմում արտիստը ձայնագրում է թրեքներ ու ռեմիքսներ է հրատարակում ինչպես ռուսական, այնպես էլ եվրոպական լեյբլներում, որոնցից են «Axtone», «Wall», «Armada», «Def Jam», «Refune», «Doorn», «Record Dance» և այլն։
2016 թվականում M.E.G.-ը & N.E.R.A.K.-ը պաշտոնապես դարձան Axtone Records լեյբլի արտիստները, որի սեփականատերն է շվեդ լեգենդար պրոդյուսեր Axwell-ը։
Ռեմիքսներ
2013 2014
Արտաքին հղումներ
Կատեգորիա:Ռուս երաժիշտներ Կատեգորիա:Ռուս պրոդյուսերներ Կատեգորիա:Դիջեյներ Կատեգորիա:Ռուս խորեոգրաֆներ Կատեգորիա:Բեմական կեղծանուններ
Գնդակոծություն Կրամատորսկում
Կրամատորսկի գնդակոծությունը 2015 թվականի փետրվարի 10-ին, Կրամատորսկ քաղաքի ռազմական օդանավակայանի և բնակելի թաղամասերի գնդակոծությունը, որոնք Ուկրաինայի արևելքում զինված հակամարտության ժամանակ գտնվում էին ուկրաինական իշխանությունների վերահսկողության տակ։ Գնդակոծության արդյունքում մահացել է 17 մարդ, իսկ 60-ը՝ վիրավոր ։
ԵԱՀԿ հատուկ մոնիթորինգային առաքելության եզրակացությունների համաձայն՝ տեղի ունեցածի պատճառը եղել է «Սմերչ» համազարկային կրակի ռեակտիվ համակարգի հրթիռներով հարավ-արևելյան ուղղությամբ կրակահերթերը, որոնք հանդերձված են կասետային զինամթերքով ։
Իրադարձությունների ընթացք
Ուկրաինայի ԱԱՊԽ-ի տեղեկատվության համաձայն՝ հարձակումն իրականացվել է տեղական ժամանակով ժամը 12:30-ին: Ընդհանուր առմամբ արձակվել է 32 հրթիռ «Սմերչ» համազարկային կրակի ռեակտիվ համակարգերից, որոնցից 18-ը ընկել են հակաահաբեկչական գործողության շտաբի շրջանում, իսկ 14-ը՝ բնակելի թաղամասերում ։ Հրթիռների մի մասը հայտնվել է քաղաքի կենտրոնում. տուժել է նրա կենտրոնական հրապարակը ՆԿՄԶ մշակույթի և տեխնիկայի պալատը ։ Ուկրաինայի անվտանգության ծառայության տվյալներով՝ գնդակոծության հետևանքով 41 շենք է վնասվել ։
Ուկրաինա
Ըստ ԶՈՒ գլխավոր շտաբի տեղեկատվության՝ քաղաքը գնդակոծվել է «Սմերչ» համազարկային կրակի ռեակտիվ համակարգերից, այլ ոչ թե «Տորնադոյից», ինչպես հաղորդվել էր ավելի վաղ ։
Դոնեցկի Ժողովրդական Հանրապետություն
ԴԺՀ ներկայացուցիչ Էդուարդ Բասուրինը հայտարարել է, որ «նույնիսկ եթե մենք ցանկանայինք, մենք չէինք կարողանա մտնել այն շրջան, որտեղ պայթյուն էր տեղի ունեցել Կրամատորսկում» ։
ԵԱՀԿ
ԵԱՀԿ հատուկ մոնիթորինգային առաքելության աշխատակիցները կրակահերթի պահին Կրամատորսկում էին և անմիջապես հետևում էին հրթիռային հարձակմանը (այսպես, հրթիռներից մեկն ընկել է առաքելությունից 30 մետր հեռավորության վրա և չի պայթել)։ Առաքելության աշխատակիցները լսել են առնվազն չորս պայթյուն, հետևել են երեք չպայթած հրթիռներ, ինչպես նաև կասետային շաբաթաթերթներ։ Չպայթած հրթիռները առաքելության կողմից նույնականացվել են որպես «Սմերչ» կամ «Տորնադո» համազարկային հրթիռային կայանքից արձակված 300 մմ ռազմամթերք։ Հիմնվելով լուսանկարների և քարտեզների անմիջական դիտարկման, վերլուծության վրա՝ առաքելությունը եզրակացրել է, որ գնդակոծությունն իրականացվել է հարավ-արևելյան ուղղությունից։ Խառնարանների անմիջական վերլուծություն չի իրականացվել անվտանգության նկատառումներով ։ Փետրվարի 11-ին ԵԱՀԿ առաքելության մասնագետները գնդակոծության վայրի կրկնակի հետազոտություն են անցկացրել, որը ներառում էր երկու խառնարանների անմիջական վերլուծություն՝ հրթիռների պահպանված մնացորդների և դրանց անկման անկյան վերլուծությամբ։ Հետազոտության արդյունքները հաստատել են առաքելության կողմից ավելի վաղ արված եզրակացությունները զինամթերքի տեսակի և գնդակոծման ուղղությամբ ։ Նշվեց, որ հրթիռները հագեցած էին կլաստերի մարտագլխիկով՝ հակատանկային և հակահետևակային զինամթերքերով ։
Տուժածներ
Փետրվարի 12-ի առավոտյան հայտնի դարձավ 64 տուժածների մասին (29 զինվորական և 35 քաղաքացիական անձ), այդ թվում 17 մարդ մահացել են, 47-ը՝ վնասվածք ստացել (նրանցից 9-ը ծանր վիճակում էին) ։ Ճշտված տվյալներով՝ վիրավորվել է 60 մարդ ։
Արտաքին հղումներ
Կատեգորիա:2015 ահաբեկչություններ
Կարճատև արձակուրդ
«Կարճատև արձակուրդ» (Una breve vacanza, Amargo despertar - Դառնադառը զարթոնք), իտալա-իսպանական համատեղ կինոմելոդրամա, որ նկարահանել է իտալացի անվանի կինոռեժիսոր Վիտտորիո դե Սիկան իսպանացի Ռոդոլֆո Սոնեգոյի ստեղծագործության հիման վրա։ Սցենարի հեղինակներ Չեզարե Ձավատինին և Ռաֆայել Ջ. Սալվիան կինոնկարի գրական հենքը ստեղծելիս օգտագործել են նաև լեհական ծագումով ֆրանսիացի նորագույն ժամանակաշրջանի նշանավոր բանաստեղծ և արձակագիր Գիյոմ Ապոլիների «Հիվանդ պառկելը աղքատի արձակուրդն է» ստեղծագործությունը։ Ֆիլմի պրեմիերան տեղի է ունեցել 1973 թվականի օգոստոսի 14-ին։
Ֆիլմի դիպաշար
Կինոնկարի գլխավոր հերոսուհին՝՝ Կլարա Մատարոն, երեք երեխաների մայր է, բանվորուհի, ում ուսերին է ընկած երեխաներին ու հաշմանդամ ամուսնուն՝ Ֆրանկոյին պահել-խնամելու հոգսը։ Աշխատանքը տանջալից է, ապրելու պայմանները՝ վատթար, անտանելի. ընտանիքը մի կերպ ծվարել է Միլանի շենքերից մեկի կիսանկուղային հարկի սենյակում, և դեռ Ֆրանկոյի հարազատներն էլ՝ վերադիր։ Մի խոսքով՝ շատ դժվարին օրեր է ապրում խեղճ կինը։ Մի օր էլ բժիշկները պարզում են, որ նա վարակվել է տուբերկուլյոզով, և հանձնարարում են բուժվել Իտալական Ալպերում գտնվող մի առողջարանում։ Այստեղ նա հանդիպում է Լուիջիին՝ մի երիտասարդ մեխանիկի, ում հետ ծանոթացել էր միլանյան կլինիկայում։ Նրանց միջև ծայր է առնում մի շատ բուռն սիրավեպ, որը հսկայական բեկում է մտցնում կնոջ գորշ, տառապալի կյանքի մեջ։ Բայց արևաճաճանչ, երջանիկ օրերը երկար չեն ձգվում. Կլարան առողջանում է և ստիպված է վերադառնալ այն գորշ ծակուռը, որտեղից մի կարճ ժամանակով դուրս էր պրծել։
Արտաքին հղումներ
Կատեգորիա:Իտալական ֆիլմեր Կատեգորիա:1973 ֆիլմեր Կատեգորիա:Իտալերեն ֆիլմեր Կատեգորիա:Իտալական դրամա ֆիլմեր
Քուինսի Փրոմես
Քուինսի Անտոն Փրոմես (հոլ.`Quincy Anton Promes, հունվարի 4, 1992,Ամստերդամ), հոլանդացի ֆուտբոլիստ է, ունի սուրինամի արմատներ, հարձակվողական ոճի կիսապաշտպան է, խաղում է հոլանդական Այաքս թիմում և Նիդերլանդների հավաքականում։
«Տվենտե»
Փրոմեսը աշակերտ էր Հոլանդական «Այաքս» թիմում։ 2009 թվականին նա տեղափոխվեց «Տվենտե», անցումով «Հարլեմից»։ Մինչև 2012 թվականը նա խաղում էր «Տվենտե» երիտասարդական թիմում։ Ապրիլի 11-ին «ԱԶ» թիմի հետ խաղին նա առաջին անգամ խաղաց Էրեդիվիզիայում :Փրոմեսը իր առաջին սեզոնում նա խաղաց ևս երկու խաղում:
«Գօու Էհեադ Իգլս»
2012 թվականին ամռանը Փրոմեսը տեղափոխվեց «Գօու Էհեադ Իգլս», որը այդ ժամանակ գտնվում էր երկրորդ հոլանդական լիգայում, որը կոչվում է Էրստեդիվիզիա։ Օգոստոսի 10-ին «Ալմերե սիթի» թիմի հետ խաղին նա առաջին անգամ խաղաց իր նոր թիմում :Օգոստոսի 24-ին «Օսս» թիմի հետ խաղին նա առաջին անգամ խփեց գոլ իր թիմի համար :Փրոմեսը արագ գրավեց տեղ հիմքում և դարձավ թիմի գլխավորներից մեկը:Փրոմեսը խաղաց բոլոր խաղերում և երկու անգամ դուրս եկավ փոխարինման։
2013 թվականին ամռանը Փրոմեսը վերադարձավ «Տվենտե»։ Օգոստոսի 18-ին «Ուտրեխտ» թիմի հետ խաղի ընթացքում Փրոմեսը խփեց գոլ :Փրոմեսը արագ դարձավ թիմի գլխավորներից մեկը։ Նա վերջացրել էր սեզոնը 11 գոլով 31 խաղի ընթացքում։
2014/15
Մարտի 8-ին 2015 թվականին առաջին խաղում ընդդեմ «Կրասնոդարի» Փրոմեսը խփեց գոլ ։ Մարտի 21-ին «Տորպեդոյի» հետ խաղում նա խփեց խաղի միակ գոլը ։ Ապրիլի 18-ին «Մորդովիայի» հետ խաղի ժամանակ նա խփեց դուբլ և դարձավ խաղի լավագույն ֆուտբոլիստ ։ Ապրիլի 26-ին «Ռուբին կազանի» հետ խաղում Փրոմեսը տրված ժամանակի ընթացկում խփեց խաղի միակ գոլը և դրանով հաղթանակ բերեց թիմին ։ Հետո այդ գնդակը համարվեց սեզոնի ամենագեղեցիկ գոլը Սպարտակում։ Փրոմեսը ապրիլին դարձավ ամսվա լավագույն ֆուտբոլիստը ռուսական Պրեմիեր Լիգայում ։ Դեկտեմբերին Փրոմեսը դարձավ Սպարտակի լավագույն ֆուտբոլիստը ըստ ֆուտբոլասերների և ստացավ մրցանակ, որպես «Սպարտակի» լավագույն ֆուտբոլիստը «Ֆրատրիի» կողմից ։
«Սևիլյա»
2018 թվականի օգոստոսի 31-ին Փրոմեսը հինգ տարվա պայմանագիր է կնքել իսպանական «Սևիլյա» ակումբի հետ ։ Ենթադրվում է, որ փոխանցման արժեքը 21 միլիոն եվրո է, եւ խաղացողը տարեկան կստանա 3.2 միլիոն եվրո եւ 2 միլիոն եվրոյի ստորագրման բոնուս։ Հոլանդացին դարձել է Սևիլիայի ամենաբարձր վարձատրվող ֆուտբոլիստներից մեկը։ Նաև սահմանվեծ տրանսֆերային վաճառքի ռեկորդ «Սպարտակի» համար։
«Այաքս»
2019 թվականի հունիսի 24-ին հայտարարվեց, որ Փրոմեսը հինգ տարի ժամկետով պայմանագիր է կնքել Ամստերդամի «Այաքսի» հետ։ Տրանսֆերի գումարը կազմել է 15,7 մլն եվրո ։
Հոլանդիայի հավաքական
Մարտի 5-ին 2014 թվականում ընկերական խաղում ընդդեմ Ֆրանսիայի հավաքականի ն]ա առաջին անգամ խաղաց Հոլանդիայի հավաքականում :Հոկտեմբերի 13-ին ՈՒԵՖԱ Եվրո 2016 ընտրական փուլում Իսլանդիայի հավաքականի հետ խաղում նա խաղաց հավաքականի կազմում ։ Առաջին վեց խաղերը վերջացավ պարտությամբ «նարնջագույների» համար։ Ընդամենը յոթերորդ խաղում Փրոմեսի հետ Հոլանդիայի հավաքականը հաղթեց Ուելսի հավաքականին (3:2)։
Արտաքին հղումներ
Կատեգորիա:Այաքսի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:ՈՒԵՖԱ Եվրո 2020-ի ֆուտբոլիստներ
Տոբի Սթիվենս
Կենասագրություն
Սովորել է նախապատրաստական Էլդրո դպրոցում, Շեկլֆորդից ոչ հեռու, Սուրեյի կոմսությունում, հետագայում Սիֆորդսկական քոլեջում, Արևմտյան Սուսեկս ։ Սովորել է Լոնդոնի երաժշտական և դրամատիկ արվեստի ակադեմիայում ։ Սթիվենսի կարիերան սկսվել է 1992 թվականին Օթելլոյի դերից «Օրլանդո» ֆիլմում։ Հետագայում նա պարբերաբար հայտնվում էր հեռուստատեսային տարբեր ծրագրերի ժամանակ, ինչպես նաև թատերական բեմում։
Այսօր նա այդքան էլ հայտնի չէ արտասահմանում, ինչպիսիք են՝ Քոլին Ֆերտը և Հյու Գրանտը, բայց իր հայրենիքում նա հեռուստադիտողների սիրելին է։
Սթիվենսը BBC- ամենասիված դերասան է, նա հայտնվում է ընկերության բազմաթիվ հեռուստասերիալներում ։ Դրանցից ավելի հայտնի են՝ «Լրտեսներ Քեմբրիջից», որը հայտնի Քեմբրիջի հնգյակի մասին է և «Джейн ЭйрՋեյն ԷյրըДжейн Эйр» (2006), Շառլոթ Բրոնտեի համանուն վեպի էկրանավորումը ։
Անձնական կյանք
2001 թվականից Սթիվենսն ամուսնացած է նորզելանդացի դերասանուհի Աննե Լուից Փլաումանի հետ։ Նրանք ունեն երեք երեխա. որդին՝ Էլի Ալիսթեր (ծնվել է 2007 թվականի մայիսին) և աղջիկները՝ Թալլուլը (ծնվել է 2009 թվականի մայիսին) և Կուրան (ծնվել է 2010 թվականի սեպտեմբերին) ։
Ծանոթագրություններ
Կատեգորիա:Անգլիացի դերասաններ Կատեգորիա:Անգլիացի կինոդերասաններ Կատեգորիա:Թատրոնի դերասաններ Կատեգորիա:Հեռուստատեսային դերասաններ Կատեգորիա:Բրիտանացի հեռուստատեսային դերասաններ
Բալմորալ ամրոց
Բալմորալ (Balmoral Castle), Աբերդինշիր տեղայնքում գտնվող ամրոց է, որը հանդիսանում է անգլիական թագավորների ամառանոցային նստելավայր Շոտլանդիայում։
Տեղակայված է Դի գետի վրա։ Վիկտորիա թագուհու ամառանոցն էր, որտեղ նա իր ընտանիքի հետ անցկացնում էր ամառվա վերջին ամիսը։ Կառուցվել է 1852 թվականին ճարտարապետ Ուիլյամ Սմիթի կողմից, հին շոտլանդական գոթական ոճով՝ գրանիտից, Ալբերտ արքայազնի հանձնարարությամբ, որը գնել էր այս կալվածքը։
Այցելուների համար բաց է ապրիլից մինչև հուլիսի վերջ։
Բալմորալ ամրոցի տարածքում գտնվող աղբյուրի ջուրը պարունակում է պաշտպանիչ հակաօքսիդիչ տարրեր։ Ըստ գիտնականների ՝ դրանք ազդում են ծերացման գործընթացի վրա ՝ դանդաղեցնելով այն։ «Այս ջուրը կարելի է օգտագործել օրգանիզմը երիտասարդացնելու համար», ասում է լրագրողներին պրոֆեսոր Հյու Մատեսոն, ով ուսումնասիրության ղեկավարներից մեկն է ։
Պատմություն
Վիկտորիա թագուհին և արքայազն Ալբերտը առաջին անգամ այցելեցին Շոտլանդիա 1842 թ. ՝ նրա թագադրությունից հինգ տարի անց և նրանց ամուսնությունից երկու տարի անց։ Նրանք վերադարձան 1844 թվականին Բլերի ամրոց և այցելեցին այն 1847 թվականին, երբ վարձեցին Արդվերիկիեն հանգստավայրը Լոք Լագգան լճի մոտակայքում։ Վերջին ուղևորության ժամանակ անընդհատ հորդառատ անձրևներ էին տեղում, ինչը ստիպեց Ջեյմս Քլարքին՝ թագուհու բժիշկին, այդ հանգստավայրի փոխարեն խորհուրդ տալ ավելի առողջ կլիմայով մի տեղ։
Սըր Ռոբերտ Գորդոնը՝ Բալմորալ ամրոցի տերը, մահացավ 1847 թվականին, և նրա Բալմորալի վարձակալության պայմանագիրը վերադարձավ լորդ Աբերդինին։ 1848 փետրվարին պայմանավորվածություն ձեռք բերվեց, որ արքայազն Ալբերտը ձեռք կբերի Բալմորալի վարձակալության մնացած մասը, իր կահույքի և անձնակազմի հետ միասին ՝ նախքան այն տեսնելը։ Թագավորական զույգն առաջին այցի եկավ Բալմորալ 1848 սեպտեմբերի 8-ին։ Վիկտորիան տունը գտավ «փոքր, բայց գեղեցիկ» և իր օրագրում գրեց, որ. «ամեն ինչ, կարծես, շնչում է ազատությամբ և խաղաղությամբ և ստիպում է քեզ մոռանալ աշխարհն ու նրա տխուր խառնաշփոթությունները»։ Շրջապատող լեռնոտ լանդշաֆտը հիշեցնում էր նրանց Թյուրինգիա ՝ Ալբերտի հայրենիքը Գերմանիայում ։
Ծանոթագրություններ
Կատեգորիա:Դղյակներ այբբենական կարգով Կատեգորիա:Շոտլանդիայի դղյակներ
Միխայիլ Վորոնցով
Միխայիլ Սեմյոնովիչ Վորոնցով, իշխան, ռուսական պետական գործիչ, գեներալ-ֆելդմարշալ (1856 թվական)։ Անգլիայում ռուս դեսպան Ս․ Ռ․ Վորոնցովի որդին։ 1804-1813 թվականների ռուս-պարսկական պատերազմի ժամանակ մասնակցել է Գանձակի գրավմանը, ինչպես նաև Երևանյան առաջին արշավանքին (1804 թվական)։
1823 թվականին նշանակվել է Նովոռոսիայի գեներալ- նահանգապետ և Բեսարաբական մարզի փոխարքա, 1828-1844 թվականներին՝ Նովոռոսիայի և Բեսարաբիայի գեներալ-նահանգապետ։ 1826 թվականից՝ Պետական խորհրդի անդամ։ 1844-1854 թվականներին Վ․ Կովկասի առաջին փոխարքան էր և Կովկասյան առանձին կորպուսի գլխավոր հրամանատար։ Պայքարել է լեռնականների դեմ, մտցրել նոր՝ կացնի տակտիկա (անտառները հատելու և անցուղիներ պատրաստելու միջոցով դյուրացրել լեռնականների հնազանդեցումը)։
Վորոնցովն անց է կացրել վարչական ռեֆորմներ, որոնց հիման վրա 1849 թվականին ստեղծվել է Երևանի նահանգը։ 1847 թվականի և 1851 թվականի կանոնադրություններով փորձել է ստեղծել անդրկովկասյան ազնվականական դաս (որպես ցարիզմի հենարան), բայց գրեթե ապարդյուն։ Վորոնցովի օրոք Հայաստանում հիմնադրվել են առաջին ռուսաբնակ գյուղերը։ Հովանավորել է հայ բուրժուազիային, Հայաստանի պղնձարդյունաբերության մեջ մտցրել ազատ վարձու աշխատանք։ Մերձավոր հարաբերությունների մեջ է եղել Ամենայն Հայոց կաթողիկոս Ներսես Ե Աշտարակեցու հետ, մասնակցել է Միքայել Նալբանդյանի նկատմամբ կազմակերպված հալածանքին։
Արտաքին հղումներ
Կատեգորիա:Ռուս դիվանագետներ Կատեգորիա:Դիվանագետներ այբբենական կարգով Կատեգորիա:Ռուսաստանի քաղաքական գործիչներ Կատեգորիա:Ռուս պետական գործիչներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ Կատեգորիա:Բաղնիքի շքանշանի Մեծ Խաչի ասպետներ
Ուլիսես Ս. Գրանթ
Ուլիսես Սիմփսոն Գրանտ (ի ծնե՝ Hiram Ulysses Grant, ), ամերիկացի քաղաքական և ռազմական գործիչ, ԱՄՆ-ի քաղաքացիական պատերազմի տարիներին հյուսիսային գնդի զորահրամանատար, բանակի գեներալ (1866 թվականի հուլիսի 25-1869 թվականի մարտի 4)։ 1869 թվականի մարտի 4-ից մնչև 1877 թվականի մարտի 4ը ԱՄՆ 18-րդ նախագահ։ 1913-ից Գրանտի դիմանկարը պատկերված է 50 դոլար արժողությամբ թղթադրամի վրա։ Ամերիկայի փիլիսոփայական հասարակության անդամ (1868), արժանացել է Կոնգրեսի Ոսկե մեդալի (1863)։
Երիտասարդություն
Հայրեմ Ուլիս Գրանտը ծնվել է 1822 թվականին։ Նրա ծնողները՝ ծագումով շոտլանդացիներ են, ընտանիքը եղել է ապահովված՝ հայրը ունեցել է դուբիլային արհեստանոց ։ Ուիլսի մոր ազգանունը՝ Սիմփսոն, երբեմն սխալմամբ մեկնաբանվում է որպես նրա երկրորդ անուն, չնայած, Գրանտի վկայությամբ, դա չի համապատասխանում ճշմարտությանը ։
1843 թվականին Գրանտն ավարտել է Վեստ-Փոյնթի ռազմական ակադեմիան, առաջադիմության 21-րդն էր և ստացել երկրորդ լեյտենանտի ժամանակավոր կոչում։ Գրանտը ծառայել է որպես կվարտիրմեյստեր Միսուրիի սահմանի 4-րդ հետևակային գնդում, այստեղ նա ստիպված էր կռվել հնդիկների հետ։ 1845 թվականին, երբ սկսվեց Մեքսիկայի հետ պատերազմը, Հրանտի գունդը ուղարկվեց Տեխասի սահման և ակտիվ մասնակցություն ունեցավ հետագա ռազմական գործողություններին։ 1854 թվականին նա հեռացավ զինվորական ծառայությունից և հաստատվեց Սենթ Լուիսում՝ դառնալով ֆերմեր, հետագայում տեղափոխվելով Գալենա՝ Իլինոյս նահանգ, իր հոր մոտ, որը շարունակում էր զբաղվել մաշկի արտադրությամբ։
Քաղաքացիական պատերազմ
Դոնելսոնի ամրոցը գրավելու ժամանակ Գրանտը ստացել է «Անվերապահ կապիտուլյացիա գեներալ» մականունը (Unconditional Surrender), մականունների բառերի առաջին տառերը համընկնում են Գրանտի ինիցիալների հետ։ Հրանտը դարձավ ազգային հերոս, նրա վրա աստիճանաբար դրվում էին զորքերի հրամանատարությանը վերաբերող ավելի ու ավելի կարևոր խնդիրներ։ 1862 թվականի դեկտեմբերի 17-ին Գրանտը հրեաներին արտաքսել է Թենեսի, Միսիսիպի և Կենտուկի նահանգներից (ինչի համար էլ հետագայում հրապարակավ զղջացել է ): 1863 թվականի հուլիսին Գրանտին երկար պաշարումից հետո հաջողվել է ստիպել հանձնել Վիքսբերգը։ 1863 թվականի նոյեմբերին Գրանտը Չաթանուգա քաղաքում ապաշրջափակեց սսևերյանների կայազորը՝ ջախջախելով կոնֆեդերատներին Չատանուգայի հայտնի ճակատամարտում։ 1863 թվականի դեկտեմբերին կոնգրեսը որոշեց ոսկե մեդալ նվաճել Գրանտի պատվին և շնորհակալություն հայտնեց նրան և նրա բանակին։ 1864 թվականի մարտի 2-ին Կոնգրեսը ամերիկյան բանակի համար նոր կոչում սահմանեց՝ բանակի գեներալ-լեյտենանտ, և նախագահ Լինքոլնը անմիջապես նրան շնորհեց Գրանտ, որին դրանից հետո հանձնարարվեց կոնֆեդերատների բանակի դեմ ռազմական գործողությունների գլխավոր ղեկավարումը։
Հետագայում գեներալ Վ. Շերմանը գրել է, որ որպես զորավարի Գրանտի գլխավոր և լավագույն որակն այն էր, որ թշնամին կարող է նրա հետ հաշվի նստել ։ Գրանտը միավորման համար պատերազմ է սկսել՝ հենվելով ֆեդերացիայի մարդկային ռեսուրսների գերազանցության վրա։ Նա բոլորովին չէր մտածում մարդկային կորուստների մասին։ Թավուտների ճակատամարտում 18 հազար մարդ կորցնելով՝ նա սառնասրտորեն շարունակել է հարձակումը և Սպոթսիլվեյնիի ճակատամարտում կորցրել է ևս 18 հազար մարդ։ Մի քանի շաբաթ անց Քոլդ Հարբորի մոտ հարավցիների ամրացված դիրքերի վրա ճակատային գրոհներում նա կործանել է ևս 13 հազար զինվոր։ «Սարսափելի ու անողոք ինչ-որ բան է տեղի ունեցել, և հին խոսքերը, ինչպիսիք են «հաղթանակը» և «պարտությունը», կորցրել են իրենց նշանակությունը։  Մի անշնորհք փոքրիկ մարդ է կարմիր ցցված մորուքով (գեներալ Գրանտ) մտադիր է շարունակել առաջ շարժվել, և այժմ ամբողջ պատերազմը եղել է մեկ շարունակական պայքար։ Եթե մի հարված չի հաջողվել, ապա անմիջապես հարվածել է մյուսին» (Բրյուս Քաթոն) ։
1865 թվականի ապրիլին, համառ մարտերից հետո, Հրանտը գեներալ Լիին ստիպեց հանձնվել Ապոմատոքսի ողջ բանակին և դրանով վերջ դրեց քաղաքացիական պատերազմին։ 1866 թվականին Կոնգրեսի կողմից նրան տրվել է բանակի գեներալի տիտղոս, որն անցել է գեներալ Շերմանին այն բանից հետո, երբ Գրանտը 1869 թվականի մարտի 4-ին ստանձնել Է ԱՄՆ-ի նախագահի պաշտոնը։ 1867 թվականին նա ժամանակավորապես զբաղեցրել է ռազմական նախարարի պաշտոնը նախագահ Ջոնսոնի վարչակազմում։
Արտաքին հղումներ
Կատեգորիա:ԱՄՆ-ի հանրապետական կուսակցության անդամներ Կատեգորիա:ԱՄՆ-ի նախագահներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի գեներալներ Կատեգորիա:Քաղցկեղից մահացածներ Կատեգորիա:19-րդ դարի ամերիկացի գրողներ Կատեգորիա:Անձինք նամականիշերի վրա Կատեգորիա:Անձինք մետաղադրամների վրա Կատեգորիա:Ամերիկացիներ իռլանդական ծագմամբ Կատեգորիա:Ամերիկացի պետական գործիչներ Կատեգորիա:Ամերիկացի ճանապարհորդներ Կատեգորիա:Ամերիկյան փիլիսոփայական ընկերության անդամներ Կատեգորիա:ԱՄՆ ռազմական ակադեմիայի շրջանավարտներ Կատեգորիա:Աֆրոամերիկացիների իրավունքների շարժման ակտիվիստներ
Cater 2 U
Cater 2 U, ամերիկյան Destiny's Child խմբի երգը, որը թողարկվել է 2004 թվականին՝ Destiny Fulfilled ալբոմում։ 2005 թվականին ԱՄՆ-ում ամենաշատ վաճառված երգն է։
Հավաստագրումներ
!scope="col" colspan="3"| Թվային ներբեռնում
!scope="col" colspan="3"| Մասթերթոն
Բավլիի շրջան (Թաթարստան)
Բավլիի շրջան (Бавлинский район), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բավլի ։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Ագուլիսի քաղաքային այգի
Ագուլիսի քաղաքային այգի, այգի Ագուլիս գետի աջ ափին` քաղաքի շուկայից հյուսիս–արևելք՝ Ագուլիսի քաղաքային գերեզմանատան մոտ։ Գրավել է բավականին ընդարձակ տարածք, տեղադրվածությամբ այն գտնվել է ձորալանջի հարմարավետ և գեղատեսիլ վայրում, որն Ագուլիսը երկու մասի է բաժանել։ Այգին ունեցել է հաստաբուն ուռենիներ, սաղարթախիտ սոսիներ և այլ ծառատեսակներ։ Այգուն հաճելի տեսք է տվել հորդահոս առուն։ Ագուլիսցիների ամենասիրելի այցելավայրերից մեկը եղել է այս հասարակական–քաղաքային այգին։ Այստեղ կազմակերպվել են նվագածություններ և զվարճալի հանդեսներ։ Միջոցառումները լայն թափ էին առնում հիմնականում ամռան ամիսներին, երբ Ագուլիս էին գալիս Թիֆլիսում և Մոսկվայում, Գերմանիայում և եվրոպական այլ երկրներում սովորող ուսանողները։ Ագուլիսի դպրոցի օգտին բարեգործական նպատակներով կազմակերպվում էին վիճակախաղեր, հատուկ զբոսանքներ և այլ միջոցառումներ։ Վաճառվում էին նաև պաղպաղակ, զովացուցիչ ջրեր և այլն։ Մուտքի համար մարդիկ վճարում էին այգու հոգսերը հոգալու համար։ 1919 թվականին Ագուլիսի կոտորածից հետո այն անխնամ մնալով արագորեն ոչնչացվել է ։
Ծանոթագրություններ
Կատեգորիա:Ագուլիս
Եվտուշկա
Եվտուշկա, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Պեսչանայա գետի աջ ափից 167 կիլոմետր հեռավորության վրա։ Գետի երկարությունը 14 կիլոմետր է։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերի միավորմամբ մինչև Բարնաուլ քաղաքը՝ առանց Ալեյ գետի։ Վերին Օբի գետային ենթաավազանն է մինչև Տոմի թափվելը։ (Վերին) Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Հրդեհ Grenfell Tower-ում
Հրդեհ Լոնդոնի Grenfell Tower-ում (Grenfell Tower fire), արտակարգ պատահար, որը տեղի է ունեցել 2017 թվականի հունիսի 14-ին Լոնդոնի Հյուսիսային Քենսինգթոն շրջանում։ 24 հարկանի շենքում ծագած հրդեհի արդյունքում զոհվել է 72 մարդ և վիրավորվել, ավելի քան, 77 մարդ։
Պատճառներ
Աղետը սկսվել է 2017 թվականի հունիսի 14-ի գիշերը ժամը մեկին Grenfell Tower-ում, որը գտնվում է Լոնդոնի արևմտյան հատվածում՝ Հյուսիսային Քենսինգթոն շրջանում։
Հրդեհի մարում
Լոնդոնի, ավելի քան, 250 հրշեջներ մոտ 10 ժամ փորձել են մարել հրդեհը։ Այդ ժամանակ, քաղաքում արտակարգ ռեժիմով աշխատել են 40 հրշեջ մեքենաներ և 100 բժիշկներ ։
Հետևանքներ
Լոնդոնի ոստիկանապետ Ստյուարտ Կունդին նշել է, ավելի քան, 6 զոհերի մասին։ Նա նշել է, որ ներկայումս կարող է հաստատել միայն վեց զոհերի փաստը, սակայն այդ թիվը կարող է մեծանալ, քանի որ փրկարարական աշխատանքները կարող են շարունակվել մի քանի օր ։ Ըստ վերջին տվյալների, զոհվել է 17 մարդ ։
Պաշտոնական տվյալներով հիվանդանոցներում գտնվում են հիսուն տուժածներ։ Բացի այդ, 20 տուժածներ գտնվում են կրիտիկական վիճակում ։
Ծանոթագրություններ
Կատեգորիա:2017 Անգլիայում Կատեգորիա:Լոնդոն Կատեգորիա:Հրդեհներ Անգլիայում
Ադրամելեք
Ադրամելեք (ծննդյան և մահվան թվականներն անհայտ, մ.թ.ա. 7-րդ դար), Ասորեստանի Սենեքերիմ (մ.թ.ա 705-մ.թ.ա. 680) թագավորի որդին։ Կոչվում է նաև Արադ-Նինլիլ կամ Արադ-Նիլլիլ, Արգամոզան (Արդամոլան) , Աբիա , Աբդիմելեք և Ադրամոզան ։ Համարվում է Գնունիների և Արծրունիների նախարարական տոհմերի հիմնադիրը։
Սենեքերիմի սպանությունը
Մ.թ.ա. 681 թվականին (ըստ Չամչյանի 3295 թվական), Հուդայի Եզեկիա թագավորի դեմ ձախողված արշավանքից հետո, երբ Սենեքերիմը վերադարձավ Նինվե, նրա երկու որդիները՝ Ադրամելեքը և Սանասարը, վախենալով թե կզոհաբերվեին Նեսրաք աստծուն, սպանեցին իրենց հորը և փախան Հայաստան ։ Սկայորդին՝ Հայոց նահապետը ընդունում է նրանց և բնակեցնում Հայաստանի հարավային կողմերում  ։ Ըստ Մովսես Խորենացու Ադրամելեքից և Սանասարից են սերվել Արծրունիներն ու Գնունիները և սասունցիները։
Հիշատակությունը Աստվածաշնչում
Եվ Ասորեստանի Սենեքերիմ թագավորը չվեց գնաց ու վերադառնալով նստեց Նինվե (քաղաքի) մեջ։ Եվ այն ժամանակ, երբ նա իր աստծո՝ Նեսրաքի տանը երկրպագում էր (կուռքերին), նրա որդիները՝ Ադրամելեքը և Սանասարը, սպանեցին նրան սրով ու Արարադի երկիրը փախան և նրա փոխարեն որդին՝ Ասորդանը թագավոր եղավ ։
«Պատմություն Արծրունյաց Տան», Թովմա Արծրունի
Ըստ Թովմա Արծրունու Սենեքերիմի որդիները՝ Ադրամելեքն ու Սանասարը սպանեցին իրենց հորը և ուժեղ զորագնդով եկան Սիմ լեռը, որն իր անունն ստացել էր իրենց նախահայր Սեմի անունից։ ... Նրանք ապրեցին Սիմ լեռան վրա, մինչև Տիգրան Հայկազնը ։
Սենեքերիմի երկու որդիները՝ Ադրամելեքն ու Սանասարը, Ասորդանիսին թագավորեցնելու պատճառով նախանձեցին, չարացան և սրով սպանեցին իրենց հորը, որը թագավորել էր 18 տարի։ Իսկ իրենք, ինչպես վերևում ասվեց, գնացին հյուսիս-արևելք ։
Սրանք կոչվում են արագագնաց մեկնազեններ, բնակվում են այն լեռան վրա, որն Աղձնիքը բաժանում է Տարոնից։ Խրթին և անհասկանալի խոսակցության, բարքերի պատճառով անվանում են Խութ։ Իրենց անունով լեռն էլ է Խութ անվանվում։ Անգիր գիտեն հայոց վարդապետների թարգմանած հին սաղմոսները, որ մշտապես ունեն շուրթներին։ Սրանք ասորեստանցի ռամիկներ են, որ գաղթեցին Ադրամելեքից և Սանասարից՝ Ասորեստանի և Նինվեի թագավոր Սենեքերիմի որդիներից հետո և նրանց անունով իրենց անվանադրեցին Սանասնյաք։ Հյուրասեր են և պատիվ տվող ։
«Հայոց Պատմություն», Մովսես Խորենացի
... Նաբուգոդոնոսորի թագավորությունից ութսուն, քիչ կամ պակաս տարի առաջ՝ այս Սենեքերիմը Ասորեստանի թագավոր է եղել, նա որ պաշարել Երուսաղեմը պաշարեց հրեաների Եզեկիա առաջնորդի ժամանակ։ Նրա որդիները, Ադրամելեք և Սանասար, նրան սպանելով, փախան եկան մեզ մոտ ։
Իսկ Արգամոզանը բնաակվեց նույն (Մեծ Հայքի հարավարևմտյան կողմ) կողմի արևելյան հարավում։ Պատմագիրն ասում է, թե սրանցից սերվեցին Արծրունիներն ու Գնունիները։ Այս էր պատճառը, որ մենք հիշեցինք Սենեքերիմին ։
Բայց Անգեղ տան մասին նույն պատմագիրն ասում է, թե սերված է մի ոմն Պասքամից, Հայկի թոռից ։
Աղբյուրներ
Կատեգորիա:Արծրունիներ Կատեգորիա:Գնունիներ Կատեգորիա:Ասորեստան Կատեգորիա:Հայ իշխաններ Կատեգորիա:Հին Կտակարանի անձինք
Ռուսաստանի քաղցրահամ ջրերի ձկներ
Ռուսաստանի քաղցրահամ ջրերի ձկների ցանկում ընդգրկված են 65 տեսակների ձկներ։
Արտաքին հղումներ
Կատեգորիա:Ցանկեր:Ռուսաստան
Խորոշենկա
Խորոշենկա (Хорошенка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի ձախ ափին՝ 579 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Արտաքին հղումներ
Կատեգորիա:Ռուսաստանի գետեր
Կոտոպախի
Կոտոպախի (Cotopaxi), գործող հրաբուխ Էկվադորի Անդերում, Կիտո քաղաքից 50 կմ հարավ։ Բարձրությունը 5897 մ է։
Անվանում
Անվանումն առաջացել է հնդկացիական կեչուա լեզվի kotto ― «կույտ, զանգված, լեռ» և pacsi ― «փայլ» բառերից, այսինքն՝ «փայլող լեռ (հրաբուխ) ։
Ծանոթագրություններ
Կատեգորիա:Էկվադորի լեռներ Կատեգորիա:Ակտիվ հրաբուխներ
Խուան Կինտերո
Խուան Ֆեռնանդո Կինտերո Պանիագուա (Juan Fernando Quintero Paniagua, ), կոլումբիացի ֆուտբոլիստ, Կոլումբիայի ազգային հավաքականի և «Ռիվեր Պլեյտ» ակումբի կիսապաշտպան։ 2014 և 2018 թվականների աշխարհի առաջնությունների մասնակից։
Ակումբային կարիերա
Կինտերոն «Էնվիգադո» ֆուտբոլային ակումբի սան է։ 2007 թվականին նա կատարել է իր նորամուտը ակումբի երիտասարդական թիմում և երկու տարի անց ընդգրկվել հիմնական կազմում։ 2009 թվականի մարտի 6-ին «Ինդեպենդենտե Մեդելին» ակումբի դեմ խաղում Խուանը կատարել է իր նորամուտը Կոլումբիայի առաջնությունում ։ Սեպտեմբերի 12-ին «Կուկուտա Դեպորտիվո» ակումբի դեմ խաղում նա խփել է իր առաջին գոլը «Էնվիգադոյի» կազմում։ Տարվա վերջին առաջնության շրջանակներում կայացած հանդիպումներից մեկում Կինտերոն ստացել է մեծ ու փոքր սրունքոսկրների կոտրվածք։
2011 թվականի դեկտեմբերին Կինտերոն վարձավճարային հիմունքներով տեղափոխվել է «Ատլետիկո Նասիոնալ»։ 2012 թվականի հունվարի 30-ին «Դեպորտիվո Կալիի» դեմ խաղում նա կատարաել է իր նորամուտը ակումբի կազմում ։ Փետրվարի 19-ին «Միլոնարիոսի» դեմ խաղում նա խփել է իր առաջին գոլը «Ատլետիկո Նասիոնալի» կազմում և օգնել թիմին հաղթել 2:3 հաշվով ։
2012 թվականի հուլիսի 20-ին Կինտերոն պայմանագիր է կնքել իտալական «Պեսկարա» ակումբի հետ։ Օգոստոսի 28-ին «Ինտերի» դեմ խաղում նա կատարել է իր նորամուտը Սերիա Ա-ում ։ Սեպտեմբերի 23-ին կայացած «Բոլոնյայի» դեմ խաղում Խուանը հեղինակել է իր առաջին գոլը ակումբի կազմում ։
2013 թվականի հուլիսի 13-ին Խուանը պայմանագիր է կնքել «Պորտուի» հետ. տրանսֆերի արժեքը կազմել է 5 մլն եվրո, իսկ պայմանագրում խաղացողի հրաժարման գումարը նշվել է 40 մլն եվրո։ Ֆուտբոլիստն ինքը հետևյալ կերպ է մեկնաբանել իր հեռանալն ակումբից. «Ես միշտ ուզում էի խաղալ «Պորտուում»։ Ես շատ ուրախ եմ, որովհետև արել եմ կարևոր քայլ իմ կարիերայում» ։ Օգոստոսի 18-ին «Վիտորիա» (Սետուբալ) ակումբի դեմ խաղում Կինտերոն կատարել է իր նորամուտը Սանգրիշ լիգայում ։ Նույն հանդիպման ընթացքում նա խփել է իր առաջին գոլը հօգուտ «վիշապների»։ Նոր ակումբի կազմում անցկացրած իր առաջին մրցաշրջանում Խուանը թիմի հետ նվաճել է Պորտուգալիայի Սուպերգավաթը։ 2015 թվականի օգոստոսի 31-ին նա վարձավճարային հիմունքներով տեղափոխվել է ֆրանսիական «Ռեն» 19 մլն եվրոյով գնելու իրավունքով։ Հոկտեմբերի 18-ին «Նիս» ակումբի դեմ խաղում Կինտերոն կատարել է իր նորամուտը Լիգա 1-ում ։ Դեկտեմբերի 11-ին «Կան» ակումբի դեմ խաղում նա խփել է իր առաջին գոլը «Ռենի» կազմում ։
2017 թվականի սկզբին Խուանը վերադարձել է հայրենիք, որտեղ վարձավճարային հիմունքներով միացել է «Ինդեպենդենտե Մեդելին» ակումբին։ Փետրվարի 6-ին «Միլոնարիոս» ակումբի դեմ խաղում նա կատարել է իր նորամուտն ակումբում ։ Փետրվարի 19-ին «Օնսե Կալդաս» ակումբի դեմ խաղում Կինտերոն խփել է իր առաջին գոլն ակումբում ։ 2018 թվականի սկզբին Խուանը վարձավճարային հիմունքներով տեղափոխվել է արգենտինական «Ռիվեր Պլեյտ»։ Փետրվարի 4-ին կայացած «Օլիմպո» ակումբի դեմ խաղում նա կատարել է իր նորամուտը Արգենտինայի առաջնությունում ։ Ապրիլի 22-ին Սարանդիի «Արսենալ» ակումբի դեմ խաղում Կինտերոն խփել է իր առաջին գոլը «Ռիվեր Պլեյտի» կազմում ։
Միջազգային կարիերա
2012 թվականի հոկտեմբերի 17-ին՝ Կամերունի հավաքականի դեմ ընկերական խաղի ժամանակ Խուան Կինտերոն կատարել է իր նորամուտը Կոլումբիայի հավաքականի կազմում ։
2013 թվականի սկզբին Կինտերոն Կոլումբիայի երիտասարդական հավաքականի կազմում դարձել է Արգենտինայում կայացած Հարավային Ամերիկայի երիտասարդական առաջնության չեմպիոն։ Մրցաշարում նա խաղացել է Բոլովիայի, Էկվադորի , Ուրուգվայի , Արգենտինայի , Պերուի և երկու անգամ Պարագվայի ու Չիլիի հավաքականների դեմ խաղերին  ։ Արգենտինայի, Չիլիի, Պարագվայի, Էկվադորի և Պերուի հավաքականների դեմ խաղերում Կինտերոն դարձել է գոլի հեղինակ։
Նույն տարվա ամռանը Կինտերոն մասնակցել է Թուրքիայում կայացած աշխարհի երիտասարդական առաջնությանը։ Մրցաշարում նա մասնակցել է Ավստրալիայի, Թուրքիայի , Սալվադորի և Հյուսիսային Կորեայի հավաքականների դեմ խաղերին։ Սալվադորի, Թուրքիայի և Կորեայի դեմ խաղերում Խուանը խփել է երեք գոլ։
2014 թվականին Կինտերոն հիմնական թիմի կազմում մասնակցել է Բրազիլիայում կայացած աշխարհի առաջնությանը։ Կոտ դ'Իվուարի հավաքականի դեմ խաղի ժամանակ Խուանը խփել է իր առաջին գոլն ազգային հավաքականի կազմում ։
Ձեռքբերումներ
Թիմային
«Պորտու»
Արտաքին հղումներ
Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Կոլումբիացի ֆուտբոլիստներ Կատեգորիա:Կոլումբիայի հավաքականի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Ռենի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ
Չիվկա
Չիվկա  (Чивка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի ձախ ափին՝ 467 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Բուգուլմայի շրջան
Բուգուլմայի շրջան (Бугульминский район, Бөгелмә районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բուգուլմա ։
Աշխարհագրություն
Շրջանի տարածքի մակերեսը կազմում է 1408,6 կմ²։
Բնակչություն
2010 թվականի մարդահամարի արդյունքներով շրջանում բնակվում էր 22107 մարդ։ Բնակչության խտությունը կազմում էր 15,69 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Կալիումի հեքսաքլորպլատինատ (IV)
Կալիումի հեքսաքլորպլատինատ (IV), անօրգանական միացություն, պլատինի կոմպլեքս միացություններից ։ Քիմիական բանաձևն է՝ K_2[PtCl_6]։ Բաց դեղին բյուրեղային նյութ է, վատ է լուծվում ջրում։
Ֆիզիկական հատկություններ
Կալիումի հեքսաքլորպլատինատ (IV)-ը առաջացնում է բաց դեղին բյուրեղներ (խորանարդաձև բյուրեղավանդակ), բյուրեղավանդակի տվյալներն են՝ a=0,9745 նմ։ Վատ է լուծվում սառը ջրում ։
Գրականություն
Կատեգորիա:Կալիումի աղեր Կատեգորիա:Քլորպլատինատներ Կատեգորիա:Քլորի միացություններ
Տոպովկա
Տոպովկա (Топовка), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Կարամիշ գետ ի ձախ ափին՝ 107 կմ հեռավորության վրա։ Գետի երկարությունը 16 կմ է։